चंडीगढ़: नव वर्ष में हरियाणा के ‘नक्शे-कदम’ भी बदल गए हैं। ‘सरकार’ ने प्रदेश वासियों के समक्ष हरियाणा का नया स्वरूप पेश किया है। राजस्व दृष्टिकोण से चार की बजाए छह मंडल होंगे। अस्तित्व में आने के बाद हरियाणा में यह पहला मौका है जब राज्य की सीमाओं में राजस्व विभाग के दृष्टिकोण से फेरबदल किया गया है। प्रदेश के पुलिस तथा राजस्व दृष्किोण से नए ढांचे की घोषणा खुद मुख्यमंत्री मनोहरलाल खट्टर ने की है।
नए नियमअनुसार अब प्रदेश में गुरुग्राम, अंबाला, हिसार और रोहतक के अलावा करनाल और फरीदाबाद राज्य के नए मंडल होंगे। दोनों जगहों पर अब कमिश्नर नियुक्त होंगे। सरकार ने अंबाला को नई पुलिस रेंज बनाया है। प्रदेश में पुलिस रेंज की संख्या पांच हो गई है। तीन पुलिस कमिशनरी प्रदेश में पहले की तरह बरकरार रहेंगी। सीएम मनोहर लाल खट्टर ने मीडिया को बताया कि नई राजस्व एवं पुलिस रेंज में आयुक्त और आईजी की नियुक्ति जल्द होगी। पिछले दिनों ही सरकार ने दादरी को प्रदेश का नया जिला और हांसी को पुलिस जिला बनाने का ऐलान किया था। दादरी में डीसी और एसपी तथा हांसी में एसपी की नियुक्ति सरकार पहले ही कर चुकी है। प्रदेश में पंचकूला, गुरुग्राम और फरीदाबाद पुलिस कमिशनरी पहले की तरह रहेगी।
मुख्यमंत्री की मानें तो प्रदेश में राजस्व एवं पुलिस व्यवस्था के हिसाब से सीमाओं में बदलाव की लंबे समय से जरूरत महसूस की जा रही थी। हमने लोगों की इस समस्या को समझा और उसके लिए दो नई राजस्व रेंज बनाई गई हैं। पहले करनाल जिला रोहतक रेंज में आता था। ऐसे में लोगों को अपने राजस्व से जुड़े कार्यों के लिए रोहतक जाना पड़ता था। फरीदाबाद के लोगों को भी इसी तरह की दिक्कत थी। दादरी को जिला बनाने के साथ-साथ प्रदेश में 10 नई तहसील और 11 उप-तहसील भी बनाई गई हैं।
ऐसा होगा अब हरियाणा का राजस्व ढांचा
राजस्व मंडल सीमा में आने वाले जिले
अंबाला रेंज अंबाला,यमुनानगर,पंचकूला व कुरुक्षेत्र
करनाल रेंज करनाल, पानीपत व कैथल
रोहतक रेंज रोहतक,झज्जर, सोनीपत,भिवानी व दादरी
हिसार रेंज हिसार, फतेहाबाद, सिरसा व जींद
गुरुग्राम रेंज गुरुग्राम,रेवाड़ी,महेंद्रगढ़
फरीदाबाद रेंज फरीदाबाद,पलवल व नूंह
पुलिस रेंज का नया ढांचा
पुलिस रेंज शामिल जिले
अंबाला अंबाला,यमुनानगर, कुरुक्षेत्र
करनाल करनाल, पानीपत व कैथल
हिसार रेंज हिसार, फतेहाबाद, सिरसा, हांसी व जींद
रोहतक रेंज रोहतक,झज्जर, सोनीपत, पानीपत,दादरी
साऊथ रेंज महेंद्रगढ़, रेवाड़ी, पलवल,नूंह
hin_Deva awa_Deva awa_Deva hin_Deva awa_Deva awa_Deva awa_Deva awa_Deva awa_Deva awa_Deva awa_Deva hin_Deva awa_Deva awa_Deva awa_Deva awa_Deva awa_Deva awa_Deva